An gudanar da babban zaɓe a Nijar a ranar 27 ga Disambar 2020 don zaɓar Shugaban ƙasa da Majalisar ƙasa . Idan babu wani ɗan takarar shugaban ƙasa da ya samu mafi yawan ƙuri’u, za a yi zagaye na biyu a ranar 20 ga Fabrairu 2021. Tsohon ShugabanNijar Mahamadou Issoufou ya kammala wa’adinsa na biyu a shekarar 2021 kuma ya fito ƙarara ya sauka daga muƙaminsa, tare da share fagen miƙa mulki karo na farko cikin lumana da ƙasar ke samu tun bayan samun ƴancin kai. Wani adadi mai yawa na ƴan takara 41 sun nemi tsayawa takarar shugaban ƙasa, amma 30 ne kawai aka karɓa. Cikin ƴan takarar 11 da aka ƙi amincewa da su akwai Hama Amadou, ɗan takarar babbar jam'iyyar adawa, wanda kotun tsarin mulki ta yi watsi da buƙatar tasa saboda ɗaurin da aks yi masa a baya na shekara guda a gidan kaso sakamakon wani batun fataucin jarirai. Amadou wanda ya zo na biyu a 2016 da na uku a zaɓen 2011 ya musanta dukkan tuhume-tuhumen kuma ya yi ikirarin suna da nasaba da siyasa.